ვაშინგტონში მარტინ ლუთერ კინგის მემორიალი გაიხსნა
აშშ-ს პრეზიდენტი და ქვეყნის პირველი ლედი მონუმენტის გახსნას პირადად დაესწრნენ
აგვისტოში ქარიშხალი „აირინის“ შედეგად გადადებული მარტინ ლუთერ კინგის მემორიალის გახსნა, საბოლოოდ გუშინ შედგა. ამერიკის შეერთებული შტატების პრეზიდენტი ბარაკ ობამა და ქვეყნის პირველი ლედი სამოქალაქო უფლებების ღირსეული დამცველის 120 მილიონიანი მონუმენტის გახსნას პირადად დაესწრნენ. სამოქალაქო უფლებების დამცველი ლიდერის - მარტინ ლუთერ კინგის 1963 წელს წარმოთქმულმა ცნობილმა სიტყვამ - „მე მაქვს ოცნება,“ დიდი შთაბეჭდილება მოახდინა ამერიკის საზოგადოებრივ და პოლიტიკურ ცხოვრებაზე. მის სიტყვაში გაჟღერებულმა ტოლერანტულმა ფრაზებმა რასობრივი სეგრეგაციის წინააღმდეგ, რიგით მოქალაქეებთან ერთად ქვეყნის მაშინდელი პოლიტიკური ელიტაც საგრძნობლად დააფიქრა. დაახლოებით ნახევარი საუკუნის შემდეგ, ათასობით ამერიკელი ვაშინგტონის ცენტრალურ პარკში კვლავ შეიკრიბა. ისინი სოციალური სამართლიანობისათვის მებრძოლი გმირის მემორიალური მონუმენტის გახსნის ცერემონიალში ღებულობდნენ მონაწილეობას. ჯოის ჰეივარდი ბერმუდიდან ვაშინგტონში სპეციალურად ჩამოფრინდა: ჯენინ ჰილმა კი ავტობუსით ხანგრძლივი მგზავრობის მიუხედევად მაინც მოაღწია ცენტრალურ პარკამდე: დაფასებული სამოქალაქო უფლებების დამცველი ლიდერის შესახებ საპატიო სტუმარმა ჯესი ჯეკსონმა რეპორტიორებთან მისალმების შემდეგ განაცხადა რომ კინგის ბრძოლა უნდა გაგრძელდეს: სტივ უანდერმა გუნდთან ერთად საკუთარი სიმღერა შეასრულა, რომელსაც შემდეგ მარტინ ლუთერ კინგის ოჯახის ერთ-ერთი წარმომადგენლის სიტყვა მოჰყვა: ცნობილმა დიზაინერმა ტომი ჰილფიგერმა, ცერემონიალის გახსნაზე მოსულ სააზოგადოებას საკუთარი დიზანით შექემნილი თეთრი ფერის ბეისბოლის ქუდები დაურიგა. მაგრამ იმ დღის გამორჩეული ორატორი ქვეყნის პრეზიდენტი - ბარაკ ობამა იყო, რომელიც მარტინ ლუთერ კინგის მკვლელობის დროს, მხოლოდ 6 წლის იყო: მარტინ ლუთერ კინგის 10 მეტრიანი სიმაღლის მონუმენტი მსოფლიოს მის ბრძოლის დანიშნულებას ახსენებს.